  Туспуктэм: Майя Бывальцева Майя Бывальцева Матысь нуналъёсы Удмуртиын куазь воштӥськыны кутскоз, элькунын циклонлэн кужымез шӧдӥськыны ӧдъялоз. Со сярысь улосвыл Гидрометцентрлэн пресс-службаез ивортӥз. Вуоно уйин 12-17 градус луоз, нуназе 30 градусозь пӧсь кариськоз. Лымшор бере куд-ог интыосын зороз. 31-тӥ гудырикошконэ температура лэзьыкыны кутскоз: уйин +13…+18 градус возиськоз, нош нуназе +21…+26 градус луоз ни. Интыосын вакчи дыр ӵоже зороз но гудыръялоз. Нуназе гудыръяса зорон вакытэ тӧл 9-12 метрозь кужмояса пельтоз. 1-тӥ куарусёнэ уйин +9…+14, нуназе озьы ик +21…+26 градус возиськоз. Интыосын (Ижкарын но) вакчи дыр ӵоже зороз, куд-ог ёросъёсын гудыръялоз. Тӧл секундскын 8-13 метре пельтоз. Нырысь-валысь чакланъёсъя, собере шӧдскымон кезьытскоз. Шутэтскон нуналъёслы уйин температура +4…+9 градусозь лэзькоз, нуназе +13…+18 градус луоз. Интыосын зороз. Тегъёс: Удмуртия куазь Гидрометцентр  